Sak a 6
Wãn to la d sẽn tigimd ne d tẽed-n-taasã nafd tõndo?
Baa d tog n kẽna nao, wall d pãrg weoogo, bɩ d tũ saaga, d kẽnda d tigissã wakat fãa. Bõe yĩng t’a Zeova Kaset rãmbã modgd n tigimd ne b tẽed-n-taasã, baa ne zu-loeesã la yaamsã?
Tigissã nafda tõndo. A Poll yeela kiris-nebã tɩ b “tẽeg taab yelle.” (Hebre dãmba 10:24) A gomdã rat n yeelame tɩ d bao n bãng ned fãa sõma. Dẽnd wilgdame tɩ d taabã yell segd n pak-d lame. D sã n bao n bãng tigingã neb a taabã sõma, d na n yãame tɩ kẽer tõog n maoo ne zu-loees sẽn wõnd tõnd rẽndã, la tɩ b tõe n sõnga tõnd me tɩ d tõoge.
Tigissã paasda tõnd ne taab zoodã. Tõnd tẽed-n-taasã d sẽn tigimd ne wã pa neb d sẽn mi woto bal ye. Yaa d zo-rãmb hakɩka. Sasa ning me, d mi n sega taab n sõs la d kok pemsem. Wãn to la woto fãa nafd tõndo? Sõngda tõnd tɩ d nand taaba, tɩ d nonglmã paasdẽ. Rẽ n so tɩ d tẽed-n-taag sã n wa be zu-loɛɛg pʋgẽ, d sõngd-a lame, bala yaa d zoa hakɩka. (Yelbũna 18:24) D sã n tigimd taab wakat fãa, d wilgdame tɩ d geta taab yell neere.—1 Korẽnt dãmba 12:25, 26.
Bao-y y zo-rãmbã neb nins sẽn maand Wẽnnaam daabã sʋka. Yaa a Zeova Kaset rãmbã sʋk bal la y tõe n paam zo-rãmb a woto. Bɩ y ra bas tɩ bũmb gɩdg-y tɩ y pa kẽnd a Zeova Kaset rãmbã tigissã ye.
Bõe yĩng tɩ tigissã kẽnd yaa tõnd mengã nafr yĩnga?
Rabʋr la y na n wa tõnd tigissã, n bãng sẽn yaa to-to?
mos_Latn mos_Latn mos_Latn mos_Latn mos_Latn mos_Latn mos_Latn mos_Latn